Ek wil graag weet wat is ''insluitings-konjunktivitis" . Ek drink Adco Roxy vir aknee. My seun het kroniese konjunktivitis agv allergiee. (hy is nou 17jr) Ek lees in die vou-biljet hierdie medikasie werk ook vir insluitings konjunktivitis. Sal hierdie pille hom nie ook kan help met sy oe nie? Dankie
Answer 2,449 views
Ek stel nie voor dat jy jou medikasie met jou seun deel vir die behandeling van sy allergiese konjunktivitis nie. Sy toestand sal beter beheer word met die daaglikse gebruik van Spersallerg oogdruppels en 'n goeie antihistamien met 'n langdurige werking, soos Cetirizine. Ek stel voor dat hy 'n allergie spesialis konsulteer om te identifiseer waarvoor hy allergies is en dat die oorsaak van sy probleem aangespreek kan word.